Document ID: 31999R1072

Uredba Komisije (ES) št. 1072/1999
z dne 10. maja 1999
o spremembi prilog I, II, III, V, VII, VIII in IX k Uredbi Sveta (EGS) št. 3030/93 o splošnih pravilih za uvoz nekaterih tekstilnih izdelkov iz tretjih držav
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 3030/93 z dne 12. oktobra 1993 o splošnih pravilih za uvoz nekaterih tekstilnih izdelkov iz tretjih držav [1], kakor je bila nazadnje spremenjena z Uredbo Komisije (ES) 2798/98 [2], in zlasti člena 2 iz Priloge VII k Uredbi ter člena 19 Uredbe,
(1) ker so bile v kombinirano nomenklaturo, ki se uporablja od 1. januarja 1999, sprejete spremembe;
(2) ker je Svet s Sklepom 98/678/ES [3] sklenil, da bo začasno uporabljal sporazum med Evropsko skupnostjo in Ljudsko demokratično republiko Laos o trgovini s tekstilnimi izdelki;
(3) ker je Svet sprejel Uredbo (ES) št. 47/1999 z dne 22. decembra 1998 o režimu za uvoz nekaterih tekstilnih izdelkov, ki izvirajo iz Tajvana [4];
(4) ker je Svet s Sklepom 1999/36/ES [5] sklenil, da bo začasno uporabljal sporazum v obliki izmenjave pisem med Evropsko skupnostjo in Ljudsko republiko Kitajsko o trgovini s tekstilnimi izdelki;
(5) ker se je Sporazum o trgovini s tekstilnimi izdelki (ki ni zajet v Dvostranskem sporazumu o multivlaknih) z Ljudsko republiko Kitajsko [6] uporabljal od 1. januarja 1995 za obdobje dveh let in se je nato avtomatično podaljševal za nadaljnja obdobja po eno leto ter bo torej veljal v letu 1999;
(6) ker je na podlagi zahteve evropske industrije primerno, da se za leto 1999 določijo količinske omejitve za ponovni uvoz nekaterih tekstilnih izdelkov (kategoriji 159 in 161), ki izvirajo iz Ljudske republike Kitajske, v Skupnost po postopkih pasivnega oplemenitenja v tej državi; ker se za neposredni uvoz tekstilnih izdelkov iz kategorij 159 in 161 uporabljajo količinske omejitve, opredeljene v členu 2 Uredbe (EGS) št. 3030/93;
(7) ker je zaradi vseh zgoraj navedenih elementov treba spremeniti ustrezne dele prilog I, II, III, V, VII, VIII in IX k Uredbi št. (EGS) 3030/93, da se bodo upoštevale te spremembe, ki se uporabljajo za uvoz nekaterih tekstilnih izdelkov, izvirajočih iz nekaterih tretjih držav, po členu 19 zgoraj navedene uredbe v Skupnost;
(8) ker morajo ukrepi iz te uredbe veljati od 1. januarja 1999 za zagotovitev, da Skupnost izpolnjuje svoje mednarodne obveznosti;
(9) ker so ukrepi, predvideni s to uredbo, v skladu z mnenjem Odbora za tekstil,
SPREJELA NASLEDNJO UREDBO:
Člen 1
Uredba (EGS) št. 3030/93 se spremeni:
1. Priloga I se nadomesti s Prilogo I k tej uredbi;
2. Priloga II se nadomesti s Prilogo II k tej uredbi;
3. v Prilogi III se člen 28 nadomesti z naslednjim besedilom:
"Člen 28
1. Izvozno dovoljenje iz členov 11 in 19 in potrdilo o izvoru imata lahko tudi dodatne kopije, ki so kot takšne tudi ustrezno označene. Sestavljene so v angleškem, francoskem ali španskem jeziku.
2. Če sta zgoraj navedena dokumenta izpolnjena ročno, se morajo uporabiti črnilo in velike tiskane črke.
3. Izvozna dovoljenja ali enakovredni dokumenti in potrdila o izvoru imajo dimenzije 210×297 mm [7]. Uporablja se bel pisalni papir brez mehanskih ostankov lesa [8], ki tehta najmanj 25 gramov na kvadratni meter. Vsak del mora imeti ozadje s tiskanim vzorcem giljošo, tako da je vsako ponarejanje z mehanskimi ali kemičnimi sredstvi opazno že na prvi pogled [9].
4. Pristojni organi Skupnosti sprejmejo samo original kot veljavni uvozni dokument v skladu z določbami te uredbe.
5. Vsako izvozno dovoljenje ali enakovreden dokument in potrdilo o izvoru ima standardizirano serijsko številko, tiskano ali netiskano, po kateri ga je mogoče prepoznati [10].
6. Ta številka je sestavljena iz naslednjih elementov [11]:
- dve črki, po katerih se prepozna država izvoznica:
Argentina = AR
Armenija = AM
Azerbajdžan = AZ
Bangladeš = BD
Belorusija = BY
Brazilija = BR
Egipt = EG
Estonija = EE
Filipini = PH
Gruzija = GE
Hongkong = HK
Indija = IN
Indonezija = ID
Južna Koreja = KR
Kazahstan = KZ
Kirgizistan = KG
Kitajska = CN
Laos = LA
Latvija = LV
Litva = LT
Makao = MO
Malezija = MY
Moldavija = MD
Mongolija = MN
Nekdanja jugoslovanska republika Makedonija = 96
Pakistan = PK
Peru = PE
Ruska federacija = RU
Singapur = SG
Šrilanka = LK
Tadžikistan = TJ
Tajska = TH
Tajvan = TW
Turkmenistan = TM
Ukrajina = UA
Urugvaj = UY
Uzbekistan = UZ
Vietnam = VN
Združeni arabski emirati = AE
- dve črki, po katerih se prepozna namembna država članica:
AT = Avstrija
BL = Beneluks
DK = Danska
FI = Finska
FR = Francija
EL = Grčija
IE = Irska
IT = Italija
PT = Portugalska
ES = Španija
SE = Švedska
GB = Združeno kraljestvo
DE = Zvezna republika Nemčija
- enomestno število, po katerem se prepozna leto, za katero velja kvota, ali pri izdelkih iz tabele A te priloge leto, v katerem je bil zabeležen izvoz, ki ustreza zadnji številki zadevnega leta, npr. "9"; za leto 1999. Pri izdelkih, ki izvirajo iz Ljudske republike Kitajske, naštetih v Dodatku C k Prilogi V, mora biti ta številka "5"; za leto 1999,
- dvomestno število, po katerem se prepozna urad v državi izvoznici, ki je izdal listino,
- petmestno število, ki teče zaporedoma od 00001 do 99999, dodeljeno namembni državi članici.";
4. tabela A k Prilogi III se nadomesti s Prilogo III k tej uredbi;
5. k Prilogi III se doda vzorec izvoznega dovoljenja za Hongkong (EDI) iz Priloge IV k tej uredbi;
6. k Prilogi III se doda vzorec izvoznega dovoljenja za Tajsko iz Priloge V k tej uredbi;
7. k Prilogi III se doda vzorec potrdila o izvoru za Tajsko iz Priloge VI k tej uredbi;
8. v Prilogi V se dodajo tabele in dodatki A, B in C iz Priloge VII k tej uredbi;
9. v Prilogi VII se tabela za Kitajsko nadomesti s tabelo iz Priloge VIII k tej uredbi;
10. Priloga VIII se nadomesti s Prilogo IX k tej uredbi;
11. Priloga IX se nadomesti s Prilogo X k tej uredbi.
Člen 2
Ta uredba začne veljati na dan objave v Uradnem listu Evropskih skupnosti.
Uporablja se od 1. januarja 1999.
Ta uredba je v celoti zavezujoča in se neposredno uporablja v vseh državah članicah.
V Bruslju, 10. maja 1999

Labels: 1
3
5